Hallfreður Vilhjálmsson oddviti E-listans , sem hlaut hreinan meirihluta í sveitarstjórn nýs sveitarfélags sunnan Skarðsheiðar segir nafnið Hvalfjarðarsveit verði að öllum líkindum valið á hið nýja sveitarfélag . Samhliða sveitarstjórnarkosningunum á dögunum fór fram skoðanakönnun um nafn á hið nýja sveitarfélag sem varð til við sameiningu Hvalfjarðarstrandarhrepps , Skilmannahrepps , Innri-Akraneshrepps og Leirár - og Melahrepps . Hlaut nafnið Hvalfjarðarsveit yfirgnæfandi meirihluta atkvæða eða um 64% greiddra atkvæða . Hallfreður segir meirihlutann ekki hafa tekið formlega ákvörðun í málinu en afar líklegt sé að hreppsnefnd komist að sömu niðurstöðu .